ALYTAUS RAJONO SAVIVALDYBĖS TARYBA

SPRENDIMAS

DĖL ALYTAUS RAJONO SAVIVALDYBĖS TARYBOS 2016 M. VASARIO 4 D. SPRENDIMO NR. K-27 „DĖL NEKILNOJAMOJO TURTO, KURIS YRA NENAUDOJAMAS, APLEISTAS, NEPRIŽIŪRIMAS ARBA NAUDOJAMAS NE PAGAL PASKIRTĮ, NUSTATYMO TVARKOS APRAŠO PATVIRTINIMO“ PAKEITIMO

2017 m. gegužės 18 d. Nr. K-103

Alytus

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Alytaus rajono savivaldybės taryba n u s p r e n d ž i a:

Pakeisti Nekilnojamojo turto, kuris yra nenaudojamas, apleistas, neprižiūrimas arba naudojamas ne pagal paskirtį, nustatymo tvarkos aprašą, patvirtintą Alytaus rajono savivaldybės tarybos 2016 m. vasario 4 d. sprendimu Nr. K-27 „Dėl Nekilnojamojo turto, kuris yra nenaudojamas, apleistas, neprižiūrimas arba naudojamas ne pagal paskirtį, nustatymo tvarkos aprašo patvirtinimo“ ir jį išdėstyti nauja redakcija (pridedama).

Savivaldybės meras	Algirdas Vrubliauskas

PATVIRTINTA

Alytaus rajono savivaldybės tarybos

2016-02-04 sprendimu Nr. K-27

(Alytaus rajono savivaldybės tarybos

2017-05-18 sprendimo Nr. K-103

redakcija)

NEKILNOJAMOJO TURTO, KURIS YRA NENAUDOJAMAS, APLEISTAS, NEPRIŽIŪRIMAS ARBA NAUDOJAMAS NE PAGAL PASKIRTĮ, NUSTATYMO TVARKOS APRAŠAS

I. BENDROSIOS NUOSTATOS

1. Nekilnojamojo turto, kuris yra nenaudojamas, apleistas, neprižiūrimas arba naudojamas ne pagal paskirtį, nustatymo tvarkos aprašas (toliau – Aprašas) reglamentuoja Alytaus rajono savivaldybės (toliau – Savivaldybės) teritorijoje esančių nekilnojamojo turto objektų, kuriems taikomas Savivaldybės tarybos nustatytas nekilnojamojo turto mokesčio tarifas, sąrašo (toliau – Sąrašas) sudarymo ir keitimo tvarką.

2. Aprašo tikslas yra nustatyti nekilnojamąjį turtą, kuris yra nenaudojamas, neprižiūrimas, apleistas arba naudojamas ne pagal paskirtį, įvertinti naudotojų veiksmus dėl šių objektų naudojimo, priežiūros, būklės gerinimo ar jų užimamos teritorijos tvarkymo bei apmokestinti Alytaus rajono savivaldybės tarybos sprendimu nustatytu nekilnojamojo turto mokesčio tarifu nustatyta tvarka į Sąrašą įtrauktus objektus.

3. Apraše naudojamos sąvokos atitinka Lietuvos Respublikos nekilnojamojo turto mokesčio įstatyme ir Lietuvos Respublikos statybos įstatyme apibrėžtas sąvokas.

II. SĄRAŠO SUDARYMAS

4. Į Sąrašą gali būti įrašytas fizinių ir juridinių asmenų nekilnojamasis turtas, kuris, vadovaujantis Lietuvos Respublikos nekilnojamojo turto mokesčio įstatymu, yra apmokestinamas nekilnojamojo turto mokesčiu ir atitinka bent vieną iš šių kriterijų:

4.1. patalpų ir statinių savininkai arba naudotojai nevykdo Lietuvos Respublikos statybos įstatyme nustatytų statinių naudotojų pareigų;

4.2. faktiškai naudoja nekilnojamąjį turtą, kurio statyba neužbaigta Lietuvos Respublikos statybos įstatymo nustatyta tvarka.

5. Alytaus rajono savivaldybės administracijos seniūnai (toliau – Seniūnai) savo seniūnijų teritorijoje pagal nustatytus kriterijus vizualiai įvertina nekilnojamojo turto būklę ir iki kiekvienų metų birželio 15 d. pateikia savivaldybės administracijos Architekto skyriui (toliau – Architekto skyrius) preliminarų nekilnojamojo turto objektų sąrašą.

6. Seniūnai kartu su sąrašais pateikia turimą informaciją apie statinius ir patalpas: adresą, savininką ar naudotoją (jeigu žinomas), nurodo techninės priežiūros būklę (nenaudojamas, avarinis ir netvarkomas, sudegęs ir netvarkomas ar pan.) ir prideda turimą vaizdinę medžiagą (nuotraukas, žemėlapius ir pan.).

7. Architekto skyrius identifikuoja statinius bei patalpas, patikrina, ar statinių, patalpų savininkas ar naudotojas kreipėsi dėl statybą leidžiančių dokumentų išdavimo į preliminarų sąrašą įrašytam objektui statyti, rekonstruoti, atnaujinti, remontuoti ar griauti, surenka kitą papildomą informaciją apie preliminariame sąraše esančių statinių ir patalpų būklę ir perduoda informaciją Alytaus rajono savivaldybės administracijos direktoriaus įsakymu sudarytai komisijai (toliau – Komisija).

8. Komisija, gavusi Seniūnų ir Architekto skyriaus pateiktą informaciją, patikrina, patikslina duomenis ir apibendrina preliminarų sąrašą iki kiekvienų metų liepos 15 d.

9. Architekto skyrius, gavęs Komisijos apibendrintą preliminarų sąrašą, ne vėliau kaip iki kiekvienų metų liepos 31 d. parengia Savivaldybės administracijos direktoriaus įsakymo projektą dėl nekilnojamojo turto, kuris yra nenaudojamas, apleistas, neprižiūrimas arba naudojamas ne pagal paskirtį, sąrašo tvirtinimo ir teikia jį pasirašyti Savivaldybės administracijos direktoriui. Savivaldybės administracijos direktoriaus patvirtintas Sąrašas skelbiamas Savivaldybės interneto tinklalapyje.

10. Architekto skyrius ne vėliau kaip per 20 darbo dienų nuo Sąrašo patvirtinimo raštu praneša įrašytiems į Sąrašą nekilnojamojo turto objektų valdytojams (nekilnojamojo turto mokesčio mokėtojams) apie jų valdomų objektų įrašymą į Sąrašą ir informuoja juos apie nekilnojamojo turto mokesčio tarifo konkrečiam objektui nustatymą.

III. SĄRAŠO KEITIMAS

11. Asmenys, kurių nekilnojamojo turto objektai įrašyti į Savivaldybės administracijos direktoriaus įsakymu patvirtintą Sąrašą, gali per 30 kalendorinių dienų nuo pranešimo apie jų valdomo objekto įrašymo į Sąrašą gavimo dienos pateikti Savivaldybės administracijai duomenis, įrodančius, kad nekilnojamasis turtas neatitinka šio aprašo 4 punkte išvardintų kriterijų arba kad atitiktį kriterijams lemia viena ar kelios šios aplinkybės:

11.1. kai kompetentingos institucijos sprendimu yra nustatytas apribojimas disponuoti Sąraše nurodytu nekilnojamuoju turtu (išskyrus turto areštą, uždėtą jo savininkui dėl neteisėtos veiklos, ir šio turto įkeitimą / hipoteką) ir tais atvejais, kai turtu negalima naudotis ar jį valdyti dėl teisėsaugos institucijų (ar kitų kompetentingų institucijų) atliekamo tyrimo ar sprendimo byloje, susijusioje su šiuo nekilnojamuoju turtu, įsiteisėjimo;

11.2. kai dėl trečiųjų asmenų neteisėtų veiksmų nekilnojamasis turtas buvo suniokotas ir šis faktas konstatuotas kompetentingos institucijos išvadose, ir nuo įvykio praėjo mažiau negu šeši mėnesiai;

11.3. kai turtas buvo įsigytas ne anksčiau kaip prieš šešis mėnesius iki šio objekto įtraukimo į Sąrašą dienos;

11.4. kai įrašyto į Sąrašą turto naudotojas ėmėsi turto tvarkymo veiksmų ir turto būklės pagerinimas užfiksuotas atitinkamais dokumentais;

11.5. kai susidaro kitos objektyvios aplinkybės.

12. Komisija, išnagrinėjusi asmenų, kurių nekilnojamojo turto objektai įrašyti į Sąrašą, pateiktus duomenis, įrodančius, kad nekilnojamasis turtas neatitinka Aprašo 4 punkte išvardintų kriterijų arba atitikimas kriterijams nulemtas vienos ar kelių 11.1–11.5 papunkčiuose nurodytų aplinkybių, sprendžia dėl nekilnojamojo turto išbraukimo iš Sąrašo. Įsakymo projektą dėl Sąrašo pakeitimo parengia Architekto skyrius ir pateikia Savivaldybės administracijos direktoriui pasirašyti.

13. Savivaldybės administracijos direktoriui įsakymu patvirtinus Sąrašo pakeitimą, patalpų ir statinių, išbrauktų iš Sąrašo, savininkams ar naudotojams Architekto skyrius ne vėliau kaip per 10 darbo dienų raštu praneša apie jų valdomų objektų išbraukimą iš Sąrašo.

14. Praėjus nustatytam 30 kalendorinių dienų terminui ir gavus duomenis iš asmenų apie tai, kad jų nekilnojamojo turto objektai įrašyti į Sąrašą nepagrįstai, Komisija ir Architekto skyrius atlieka veiksmus, nurodytus Aprašo 12 ir 13 punktuose.

IV. BAIGIAMOSIOS NUOSTATOS

15. Architekto skyrius Savivaldybės administracijos direktoriaus įsakymą, kuriuo yra patvirtintas nekilnojamojo turto, kuris yra nenaudojamas, apleistas, neprižiūrimas arba naudojamas ne pagal paskirtį sąrašas arba jo pakeitimo kopiją, pateikia Alytaus apskrities valstybinei mokesčių inspekcijai prie Lietuvos Respublikos finansų ministerijos.

_______________